text: Hjemmerøver ryger fem år bag tremmer
  29 april 2016 kl. 12.26
  Flere grove hjemmerøverier og et røveri mod en guldsmed sender nu en 21-årig mand fem år i fængsel. Dommen faldt i Retten i Kolding i dag.
  I oktober 2014 forsøgte en 21-årig mand at begå røveri mod en guldsmedeforretning i Toftlund. Iført hue og hårekstensions forsøgte han med en kniv at true sig til udbytte. Men personalet overmandede ham og han endte med at blive anholdt.
  Knap et år senere var den dog gal igen. Da brød han ind hos et ældre ægtepar i B​jert og røvede et smykke. Men kun to dage senere brød han igen ind i et privat hjem. Denne gang hos en person, der havde haft et dyrt ur til salg på nettet. Han truede husets beboer med en pistol, men fik ikke held til at tage afsted med det kostbare ur.
  Derfor er han nu dømt for et røveri og to røveriforsøg, og må tilbringe de næste fem år i fængsel.
  Det kan ofrene nu glæde sig over.
  - Det har været meget hårdt for ofrene, at de har været udsat for et røveri i deres eget hjem siger Sydøstjyllands Politis anklager, Jesper Rubow i en pressemeddelelse.
  